Lufta kundër malaries
Një shkencëtar nga Burkina Faso fiton çmim për hulumtimet e tij rreth luftës kundër kolonive të mushkonjave
Një shkencëtar nga Burkina Faso ka fituar një çmim nga Shoqëria Mbretërore e Britanisë për hulumtimet e tij mbi mënyrat e reja për të luftuar mushkonjat përgjegjëse për përhapjen e malaries. Shkencëtarët thonë se është e rëndësishme për të zhvilluar mjete të reja për të luftuar sëmundjen, pasi si paraziti i malaries, edhe mushkonjat që bartin atë, janë bërë rezistente ndaj ilaçeve ekzistuese dhe insekticideve. Burkina Faso ka një nga përqindjet më të larta të të infektuarve me malarie. Pas studimeve në Francë dhe Shtetet e Bashkuara, Dr. Abdoulaye Diabate u kthye në vendin e tij për të kryer hulumtime për sistemin riprodhues të mushkonjave. Zbulimet e tij kanë tërhequr vëmendjen e shkencëtarëve anembanë globit. Gjatë sezonit të shiut të Burkina Fasos, ai vuri se në disa shtëpi kishte mbi 900 mushkonja. Gjetja se insektet lëvizin në koloni për t’u çiftëzuar në të njëjtin vend çdo vit paraqet një mundësi të mirë për të ndërprerë sistemet e shumimit. Doctor Diabate është përqëndruar tek mushkonjat meshkuj. Hulumtimi hap mundësinë për teknologji të reja për kontrollin e malaries, të tilla si zhvillimi i mënyrave për sterilizimin e insekteve. Doktor Diabate ka fituar 95 mijë dollarë për hulumtimet e tij, si pjesë e çmimit Pfizer të Shoqërisë Mbretërore britanike. Profesori Brian Greenwood nga Shkolla e Higjienës dhe Mjekësisë Tropikale të Universitetit të Londrës, ishte një nga anëtarët e komisionit përzgjedhës. Pavarësisht përparimeve shkencore, nga malaria vazhdojnë të humbasin jetën rreth 660 mijë njerëz çdo vit - shumica e të cilëve fëmijë. Firma britanike GlaxoSmithKline planifikon të paraqesë një kërkesë për vaksinën e parë të malaries në botë. Organizata Botërore e Shëndetësisë thotë se vaksina mund të jetë gati në viti 2015. Profesor Greenwood ndihmoi me vaksinën. Ndërkohë, Dr Diabate thotë se ai shpreson se ky çmim do të nxisë studiuesit në Afrikë për t’u përqëndruar në trajtimin e malaries.